Usupuhastuspüha kõneleb Martin Lutheri algatatud reformatsioonist. Luther mõistis oma aja inimeste usulist põhiküsimust: kuidas ma leian armulise Jumala?  Piiblist leidis ta sellele küsimusele vastuse: «inimene mõistetakse õigeks usu läbi, Seaduse tegudest sõltumata». Leitud oli inimeste elu puudutav ja vabastav piiblikoht. Kirik ei tulnud selle mõttega  kaasa, aga et tegu oli millegi nii olulisega, siis Luther oli valmis selle nimel võitlema.  Nii ongi loomulik, et usupuhastust tähistav pühapäev kannab nimetust «usuvõitlus». See oli võitlus, mis kandis head vilja.